钦定古今图书集成/明伦汇编/官常典/第629卷 > 廖文陛
## 钦定古今图书集成/明伦汇编/官常典/第629卷 > 廖文陛

按《延平府志》：“文陛，将乐人。貌伟才赡，以恩贡判惠州。
会有旨剿陈万锺、凌秀二寇，督抚以转饷属文陛，飞
檄诸邑。兵未集而寇迫城，文陛密趋乡勇夜炊，直捣

遁去。大军驻长乐，立檄饷米七百斛，俄顷而赴，将士”
饱腾。尝视篆兴宁、长乐，击寇于槎江，擒馘百馀。已而
兴宁大饥，积谷不济。时富户遏粜，文陛立令平价，饥
民赖以甦。功当特叙，为同事者所忌，罗织坐之。愤惫
病发，卒官。